Hitler er ekki eini einræðisherrann sem Time hefur útnefnt mann ársins . Að mati Time varð Hitler þar með að stærstu ógninni við lýðræði og frelsi í heiminum en hann hafði þá þegar „ rænt Austurríki fyrir framan nefið á skelfingu lostinni og vanmáttugri heimsbyggðinni “ eins og segir í grein í Time ( sjá heimild hér fyrir neðan ) . Þrátt fyrir að útvarpsmaður ársins 1938 , Orson Welles , hefði skotið samlöndum sínum skelk í bringu með frægum flutningi á Innrásinni frá Mars , þótti tímaritinu sú ógn lítil í samaburði við landvinninga Hitlers . Time hefur útnefnt mann ársins ( í dag persónu ársins ) allt frá árinu 1927 þegar flugmaðurinn Charles Lindberg hlaut útnefninguna eftir að hafa flogið einn yfir Atlantshafið fyrstur manna . Að öðru leyti hafa fáar konur verið valdar maður ársins . Tölvan hlaut til dæmis útnefningu árið 1982 og hin hætt komna Jörð árið 1988 . Síðast en ekki síst hlaust Þú útnefninguna árið 2006 .